Diari Oficial de la Generalitat Valenciana


Sumari del DOGV 4298, del 23-07-2002 (2002/7471)

ORDE de 18 de juny de 2002, de la Conselleria de Justícia i Administracions Públiques, per la qual s'aprova la constitució de l'agrupació dels ajuntaments de Titaguas i Aras de los Olmos per al sosteniment en comú del lloc de Secretaria.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4298

Data del DOGV
:   23-07-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/7471


Data del document
:   18-06-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Aras de los Olmos
    * Titaguas
    * associació d'entitats locals
    * administració local
    * professió administrativa

ORDE de 18 de juny de 2002, de la Conselleria de Justícia i Administracions Públiques, per la qual s'aprova la constitució de l'agrupació dels ajuntaments de Titaguas i Aras de los Olmos per al sosteniment en comú del lloc de Secretaria. [2002/X7471]
  
Els ajuntaments d'Aras de los Olmos i Titaguas, per mitjà d'acords plenaris adoptats en sessions fetes el 8 de maig de 2001, van acordar, previ informe de la Secretaria, amb el vot favorable de la majoria absoluta del nombre legal de membres de la corporació, constituir una agrupació per al sosteniment en comú del lloc de secretaria, i sol·licitar la classificació del lloc resultant com a secretaria de classe tercera.
  
En les mateixes sessions plenàries es van aprovar els Estatuts pels quals ha de regir-se l'agrupació.
  
Els llocs de treball de secretaria d'estos dos ajuntaments es troben vacants.
  
Sotmesos els acords a informació pública per mitjà d'anuncis en el Butlletí Oficial de la Província de València de 31 de maig i 12 de juny de 2001, núm. 128 i 138, per termini de 30 dies, no s'han produït reclamacions, segons s'acredita en l'expedient.
  
Sol·licitat el preceptiu informe a la Diputació Provincial de València este ha sigut emés en sentit favorable, per mitjà d'Acord adoptat en sessió de data 27 de novembre de 2001.
  
En virtut d'això i en ús de les competències atribuïdes en els articles 2.2 b) i 13 del Decret 159/1997, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional,
  
ORDENE
  
I. Aprovar la constitució de l'Agrupació constituïda pels ajuntaments de Titaguas i Aras de los Olmos per al sosteniment en comú del lloc de secretaria.
  
II. Classificar el lloc de treball resultant de l'agrupació com a secretaria de classe tercera, reservat a funcionaris pertanyents a la subescala de secretaria-intervenció, sense perjuí del que preveu la disposició transitòria primera 2 del Reial Decret 1.174/1987, de 18 de setembre.
  
Contra esta orde, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua publicació, o bé, recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 18 de juny de 2002
  
El conseller de Justícia i Administracions Públiques,